Sung Nan

Sung Nan (, pchin-jin: Sòng Nán) (* 9. august 1990, Čchi-čchi-cha-er, Čína) je čínsky krasokorčuliar súťažiaci v sólovej mužskej kategórii. Je víťaz krasokorčuliarskej súťaže na Zimnej Univerziáde 2013, strieborný medailista z juniorských majstrovstiev sveta 2010, dvojnásobný medailista zo súťaží série „Grand Prix“ a trojnásobný čínsky národný šampión (2009, 2012, 2013).

 Osobný život 
Sung sa narodil v severočínskom meste Čchi-čchi-cha-er. Momentálne žije, študuje a trénuje v Pekingu v komplexe Hlavného športového gymnázia. Sungov starší brat sa v minulosti profesionálne venoval plávaniu.

 Kariéra 
Sung začal s krasokorčuľovaním vo veku šesť rokov. Jeho rodičia ho prihlásili na krasokorčuľovanie, aby zlepšili jeho zdravie a kondíciu.

Vo svojej poslednej juniorskej sezóne získal dve medaily na súťažiach juniorskej série Grand Prix (striebro a zlato), čím sa kvalifikoval do Finále Grand Prix juniorov. Vo Finále Grand Prix juniorov, ako aj na Majstrovstvách sveta juniorov 2010 skončil na druhom mieste za Japoncom Juzurom Hanjúom.

 Sezóna 2010/2011 
V sezóne 2010/2011 sa Sung prvýkrát zúčastnil medzinárodných súťaží ako senior. Najlepším výsledkom v jeho prvej seniorskej sezóne bola bronzová medaila na Zimných ázijských hrách 2011 vo februári 2011 v kazašskej Astane. V apríli 2011 sa Sung zúčastnil na svojich prvých seniorských majstrovstvách sveta a vo veku 21 rokov obsadil výborné dvadsiate druhé miesto predovšetkým vďaka veľkému kvalitatívnemu pokroku v technických prvkoch, čo bolo pre odbornú verejnosť nečakaným prekvapením.

 Sezóna 2011/2012 
náhľad|Sung Nan počas krátkeho programu na súťaži „Trophee Eric Bompard 2011“
V nasledujúcej sezóne Sung pokračoval v kvalitatívnom vzostupe a získal medaily na oboch podujatiach série „Grand Prix“, na ktoré bol nominovaný (bronz na „Cup of China 2011“, striebro na „Trophee Eric Bompard 2011“). Vďaka tomu sa stal pri svojej prvej účasti hneď prvým náhradníkom vo finálovej súťaži série - „Finále Grand Prix 2011“.

 Sezóna 2012/2013 
Začiatkom novembra 2012 na Čínskom pohári („Cup of China 2012“) bol Sung nútený odstúpiť zo súťaže, pretože pri rozkorčuľovaní pred voľnými jazdami sa zrazil s Američanom Adamom Ripponom a utrpel otras mozgu. Sung bol na jednu noc hospitalizovaný na pozorovanie a bol mu odporučený dvojtýždňový odpočinok. Napriek tomu sa Sung rozhodol zúčastniť sa na druhom podujatí série „Grand Prix“ - na súťaži „Trophee Eric Bompard 2012“ a skončil na piatom mieste. Následne v decembri 2012 vyhral zlatú medailu na Majstrovstvách Číny. Sezónu ukončil na majstrovstvách sveta, kde obsadil 15. miesto.

 Sezóna 2013/2014 
V decembri 2013 vyhral Sung zlatú medailu na Zimnej Univerziáde v talianskom meste Trentino.

 Programy 
 Sezóna Krátky program Voľná jazda Exhibícia 2013 – 2014   Gitarový koncert hudba: Michael Kamen 

 „Nihavent Longa“
 „Double Doom Drum Solo“ z albumu „The Middle East Side“  hudba: Djinn  „The Mission“(soundtrack k filmu Misia)hudba: Ennio Morricone    2012 – 2013   Nihavent Longa
 „Double Doom Drum Solo“ z albumu „The Middle East Side“  hudba: Djinn  4. symfónia hudba: Piotr Iľjič Čajkovskij  
 „Overtúra Rómeo a Júlia“ hudba: Piotr Iľjič Čajkovskij „Sarabande Suite Aeternae“ hudba: Globus  2011 – 2012   „Requiem for a Dream“ (soundtrack k filmu)hudba: Clint Mansell  „Uhorská rapsódia č. 2“ hudba: Franz Liszt  „Sarabande Suite Aeternae“ hudba: Globus  2010 – 2011   „Requiem for a Dream“ (soundtrack k filmu)hudba: Clint Mansell  Klavírny koncert „Žltá rieka“  by Sien Sing-chaj  2009 – 2010   „The Way Old Friends Do“ hudba: ABBA, úprava: Maksim Mrvica „Once Upon a Time in America“ (soundtrack k filmu)hudba: Ennio Morricone  „Footprints in the Sand“ hudba: Leona Lewis  2008 – 2009   „The Way Old Friends Do“ hudba: ABBA, úprava: Maksim Mrvica „Once Upon a Time in America“ (soundtrack k filmu)hudba: Ennio Morricone  „Footprints in the Sand“ hudba: Leona Lewis  2007 – 2008 „Tokáta a fuga d-moll“hudba: Johann Sebastian Bach  „You Raise Me Up“

 Prehľad výsledkov 
náhľad|Medailisti na „Cup of China 2011“: (zľava) Sung Nan (3. miesto), Jeremy Abbott (1. miesto), Nobunari Oda (2. miesto)
náhľad|Medailisti na MS juniorov 2010: (zľava) Sung Nan (2. miesto), Juzuru Hanjú (1. miesto), Artur Gačinskij (3. miesto)
 VýsledkyOficiálna výsledková listina Sung Nan na stránke ISU Medzinárodné súťaže Podujatie 2007 – 08 2008 – 09 2009 – 10 2010 – 11 2011 – 12 2012 – 13 2013 – 14 ZOH        Majstrovstvá sveta     22  14  15  Majstrovstvá štyroch kontin.    6  9  11  6  GP Bompard     6  2  5  6 GP Cup of China      3  WD  8 GP Skate America     10    Univerziáda        1 Zimné ázijské hry     3    Medzinárodné juniorské súťaže  MS juniorov   7  2     Finále Grand Prix juniorov    2     JGP Belarus    2     JGP France   5      JGP Germany    1     JGP Great Britain  4       JGP Mexico   5      Národné súťaže  Majstrovstvá Číny  5  1  7  2  1  1  Národné hry Čínskej ľudovej rep.   5    1    GP = Grand Prix; JGP = Grand Prix juniorov; WD = odstúpil  

 Referencie 

 Iné projekty 

 Externé odkazy 
  Sung Nan na stránke Medzinárodnej korčuliarskej únie

 Zdroj 

Kategória:Čínski krasokorčuliari